**Zápisnica zo zasadnutia Obecného zastupiteľstva**

**zo dňa 28. 2. 2013**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Informácia o plnení príjmov a výdavkov za rok 2012
6. Schválenie odpredaja pozemku
7. Schválenie sadzobníka poplatkov za služby poskytované obcou Veselé
8. Plán kultúrno-spoločenských akcií na rok 2013
9. Rôzne
10. Diskusia

1. Zasadnutie OZ otvorila V. Šipková, starostka obce. Na zasadnutí bolo prítomných 6 poslancov a zastupiteľstvo bolo uznášaniaschopné.

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Máriu Krátku a za overovateľov zápisnice a uznesení poslancov Janku Kováčovú a  PhDr. Petra Koiša.

4. Uznesenia z predchádzajúceho zasadnutia prečítal zástupca starostky Michal Čekan, nakoľko hlavná kontrolórka obce p. Mária Horinová nebola na zasadnutí prítomná z dôvodu PN.

5. Informáciu o plnení príjmov a výdavkov obce Veselé za rok 2012 predložila prítomným Viera Šipková, starostka obce.

6. Starostka obce Viera Šipková opätovne predložila na prejednanie žiadosť o odpredaj pozemku vo vlastníctve obce p. č. 148 vo výmere 197 m2 vedenej na LV obce č. 900, susediaceho s parcelou v ich vlastníctve. Starostka obce jednala so žiadateľmi o cene pozemku. Žiadatelia nie sú prístupní cene 20 €/m2 zatiaľ nedošlo k dohode o cene za pozemok. Poslanci po zvážení polohy a využiteľnosti pozemku pre obec sú ochotní znížiť cenu pozemku.

7. Starostka obce informovala o potrebe vypracovania a schválenia sadzobníka poplatkov za služby poskytované obcou Veselé. Jedná sa hlavne o určenie výšky poplatku za vystavenie rôznych potvrdení obcou Veselé, sadzby za prenájom zasadačky, kopírovanie dokladov, faxovanie dokumentov, použitie miestneho rozhlasu, prenájom obecného autobusu.

8. Starostka obce poďakovala všetkým poslancom a občanom, ktorí spolupracovali na kultúrnom programe „Fašiangy sa končia“ a občanom za účasť na podujatí.

Predložila návrh na plán kultúrnych podujatí organizovaných obcou Veselé alebo v spolupráci.

* 23. 3. 2013 Pletenie šibákov
* 30. 4. 2013 Stavanie mája
* 3. 5. 2013 Slovenčina moja, krásne ty zvuky máš. 10. Ročník
* 12. 5. 2013 Deň matiek
* 31. 5. 2013 Majáles
* 8., 9. 6. 2013 Strelnica – PZ Dolinka,
* 8. 6. 2013 Veselý deň detí – OcÚ, ZŠ a MŠ Veselé
* 16. 6. 2013 Zraz motorkárov
* 30. 6. 2013 Pripomienka 144. výročia úmrtia Dr. Štefana Moysesa.
* II. polovica júna 2013 – RC Klub Veselé – prezentácia rádiom riadených modelov lietadiel na lúke pri Kátlovciach
* II. polovica júna Gulášpárty – 3. ročník
* 13., 14. 7. 2013 futbalový turnaj – OŠK Veselé
* 25. 8. 2013 – hody
* 28. 9. 2013 – strelecké preteky – PZ Dolinka
* 28. 9. 2013 – Jablkový deň – Plantex Veselé
* 26. 10. 2013 – Obecná zabíjačka
* 24. 11. 2013 – Posedenie s dôchodcami
* 6. 12. 2013 – Privítanie sv. Mikuláša a rozsvietenie vianočného stromčeka

9. Rôzne.

Starostka obce informovala prítomných o účasti na výročnej členskej schôdzi PZ Dolinka Veselé. PZ Dolinka plánuje rozšíriť objekt chatky pri strelnici PZ. Členovia PZ sú ochotní podieľať sa svojou prácou na úprave areálu a prístupovej cesty.

Zároveň starostka obce predložila požiadavku na likvidáciu objektu starých šatní a sociálnych zariadení, ktoré v súčasnosti slúžia ako skladovacie priestory. Navrhla pouvažovať nad riešením vytvorenia nových skladovacích priestorov a využitím plôch, ktoré vznikli medzi novým sociálnym zariadením a objektom ŠK, vybudovaním chodníka k novým sociálnym zariadeniam. Je potrebné opilovať a zostrihať verejnú zeleň pri areáli, ktorá prekáža chodcom a motorovým vozidlám.

Pre účely ŠK i pre akcie poriadané obcou je potrebné zrekonštruovať existujúce pivné sety formou brigád, v prípade potreby dokúpiť nové sady.

Starostke obce boli predložené dve ponuky na vytvorenie busty Dr. Štefana Moysesa. Každá by mala byť vyrobená inou metódou. Jedná sa o pieskovcové prevedenie za 1300 € a tzv. basreliéf za 2100 €.

Starostka obce predložila písomnú ponuku fi. DaPa Real s. r. o. Veselé 372 odpredaja stavby bytového domu vo Veselom, v zmysle nového zákona o ŠFRB a zákona č. 443/2010. Firma by musela stavbu ukončiť a skolaudovať a následne by bola odpredaná cez úver zo ŠFRB a dotácie ministerstva výstavby alebo výberom zálohy od budúcich nájomníkov a dotácie z ministerstva výstavby – v tomto prípade po splatení bytu zostáva byt vo vlastníctve nájomníka.

Na záver starostka obce poďakovala prítomným za účasť na zasadnutí.

**Uznesenie**

**Obecného zastupiteľstva vo Veselom**

**zo dňa 28. 02. 2013**

**Uznesenie Obecného zastupiteľstva vo Veselom č. 9/2013**

Obecné zastupiteľstvo vo Veselom

Schvaľuje

program zasadnutia na deň 28. 2. 2013

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 10/2013**

Obecné zastupiteľstvo vo Veselom

určuje

overovateľov zápisnice poslancov Janku Kováčovú a PhDr. Petra Koiša, zapisovateľa zápisnice Bc. Máriu Krátkú.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 11/2013**

Obecné zastupiteľstvo vo Veselom

Berie na vedomie

predložené uznesenia Obecného zastupiteľstva zo dňa 31. 1. 2013.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 12/2013**

Obecné zastupiteľstvo vo Veselom

Berie na vedomie

Informáciu o plnení príjmov a výdavkov obce Veselé za rok 2012.

Prítomných 6 poslancov

Schválilo 6 poslancov

Vo Veselom 28. 2. 2013

Viera Šipková

Starostka obce

Zapísala:

Mária Krátká .........................................................

Overovatelia zápisnice:

PhDr. Peter Koiš .........................................................

Janka Kováčová ..........................................................